**KODEKS PONAŠANJA SUDIONIKA DRŽAVNOG NATJECANJA UČENIKA**

 **ZA DISCIPLINE AGRO, HORTUS, FLORA**

Državno natjecanje učenika koji se obrazuju za POLJOPRIVREDNA zanimanja kruna je srednjoškolskog obrazovanja svakog učenika. Stoga je potrebno tom natjecanju pridati potreban značaj. Ponašanje sudionika jednako je važno kao i sama provedba natjecanja. Isto ima jednaki značaj za dignitet natjecanja kao i Pravilnik natjecanja te Kriteriji i mjerila ocjenjivanja.

1.

Ponašanje sudionika natjecanja mora biti u skladu s prijateljskim okruženjem i tolerancijom prema svim sudionicima natjecanja.

2.

Ponašanje sudionika natjecanja mora imati za cilj druženje i upoznavanje svih sudionika ( natjecatelja i mentora ), u sportskom duhu nadmetanja.

3.

Natjecanje mora proteći u opuštenoj, radnoj atmosferi.

4.

Tijekom održavanja natjecanja , mentori ne smiju biti nazočni u poljoprivrednom praktikumu u kojem se održava natjecanje. Uz natjecatelje u poljoprivrednom praktikumu tijekom natjecanja, moraju biti članovi Državnog povjerenstva koji su određeni u pojedina ocjenjivačka povjerenstva.

5.

PO završetku zadatka, natjecatelji mogu napustiti poljoprivredni praktikum u kojem se provelo natjecanje.

6.

Druženje natjecatelja nastavljaju se u zato predviđenom prostoru. Okrjepu za sudionike tijekom pauzi natjecanja osigurava škola domaćin.

7.

Tijekom druženja u za to predviđenom prostoru natjecatelji, mentori, kao i voditelji natjecanja ne smiju komentirati niti raspravljati o pitanjima i odgovorima iz tijeka natjecanja, ni o praktičnom radu natjecanja, provedbi natjecanja ili bilo kojem drugom dijelu natjecanja.

8.

Komentari i rasprava o svim pitanjima vezanim uz natjecanje, smije se davati isključivo u prostoriji za službeno osoblje natjecanja.